Amɛeẓber d tawsit taqdimt, d lemɛun s wawalen zeddigen s wudem n tmedyazt tettili-d ger ssin yemdanen neɣ ger wegraw d wayeḍ. Ayt Ferrux tenna-d deg yiwet n tbadut id-yules mass Ǧellawi «Amɛeẓber d ambeddel n wawal s tmedyazt tusridt neɣ yettwacnan, ger urgaz d tmeṭṭut, neɣ tamɣart d teslit-is, ger snat n tlawin, neɣ ger ssin imedyazen,ger snat n tjemmuɛa am (imawlan n yisli d uxxam n teslit)...tikwal amɛeẓber yettuɣal d amceččew n tidet ger ssin n yemdanen ur nettemsefham ara»9.